През 1664 г. взема участие в един поход на Лионския полк в Унгария, където се бие с османците в битката при Сент Готард. За кратко се включва и в Деволюционната война (1667 - 1668). Същинските му военни ангажименти започват през Холандската война - придружава армията в похода ѝ към Холандия (Обединените провинции), след това участва във второто покоряване на Франш-Конте и в битката при Сенефе (под командването на Великия Конде). Междувременно се издига в йерархията, става генерал-лейтенант през 1677. Макар че показва повече смелост, отколкото военен талант и способности на главнокомандващ, той има огромно самочувствие. Покровителственото отношение на краля допринася да вярва, че е един от най-великите френски командири.